**กิตติกรรมประกาศ**

วิทยานิพนธ์นี้ สำเร็จลุล่วงไปด้วยดี ด้วยความเมตตาอย่างยิ่งของประธานกรรมการสอบวิทยานิพนธ์ ได้แก่ ผู้ช่วยศาสตราจารย์ ดร.เกรียงศักดิ์ ศรีไพรวัลย์ อาจารย์ที่ปรึกษาวิทยานิพนธ์ ได้แก่ ผู้ช่วยศาสตราจารย์ ดร.วิมลมาศ ปฐมวณิชกุล และรองศาสตราจารย์ ดร.ประสพสุข ฤทธิเดช คณะกรรมการควบคุมวิทยานิพนธ์ และผู้เชี่ยวชาญ ตรวจทานเครื่องมือ ได้แก่ พระศรีญาณวงศ์   
(นิมิตย์ ปณฺฑิตเสวี ป.ธ.๙, ดร.) ผู้ช่วยศาสตราจารย์ ดร.สถาพร พันธุ์มณี ดร.สมปอง ศรีกัลยา   
ผู้ช่วยศาสตราจารย์ ดร.สมบัติ ฤทธิเดช ผู้ช่วยศาสตราจารย์ ดร.**ว่าที่ ร.ต.อรัญ  ซุยกระเดื่อง** ซึ่งได้กรุณาให้คำแนะนำตรวจแก้ข้อบกพร่องต่าง ๆ ให้สมบูรณ์ที่สุด ผู้วิจัยมีความซาบซึ้งในความเมตตากรุณาของอาจารย์เป็นอย่างยิ่ง ขออนุโมทนาและขอขอบคุณมา ณ โอกาสนี้ด้วย

ผู้วิจัยขอขอบคุณคณาจารย์และเจ้าหน้าที่ บัณฑิตวิทยาลัย มหาวิทยาลัยราชภัฎมหาสารคามที่กรุณาให้คำแนะนำ และตรวจรูปแบบวิทยานิพนธ์ให้ถูกต้องสมบูรณ์ตามรูปแบบของงานวิจัย ขอขอบคุณเจ้าหน้าที่สำนักวิทยบริการที่ได้ให้ความเอื้อเฟื้อและอำนวยความสะดวกในการศึกษาค้นคว้าข้อมูล หนังสือ ตำรา วิทยานิพนธ์ รายงานการวิจัย และเอกสารต่าง ๆ ที่เกี่ยวข้องกับงานวิจัย

ท้ายที่สุดผู้วิจัยขอบคุณเจ้าของผลงานประพันธ์ ตำรา หนังสือ งานวิจัย และเอกสารที่เกี่ยวข้อง ที่ผู้วิจัยได้ใช้เป็นเอกสารสำหรับอ้างอิง เพื่อศึกษาค้นคว้า รวบรวมและเรียบเรียงในการเขียนวิทยานิพนธ์ ขอขอบคุณครูบาอาจารย์ทุกท่านที่ได้ถ่ายทอดวิชาความรู้ให้ผู้วิจัยตั้งแต่อดีตจนถึงปัจจุบัน ผู้ให้ข้อมูลและผู้เข้าร่วมโครงการทุกท่านที่กรุณาให้ข้อมูลที่เป็นประโยชน์ต่องานวิจัย

นายสัจจพงษ์ พรรณะ